Keď bytie rozmýšľa o rozľahlosti gule,
často si tým pripomenie svoju vlastnú malosť.
Takéto rozjímanie niekedy vyústi
do pocitu bezmocnosti.
Ale s neistotou prichádza aj pocit veľkých možností.
Na našej guli sa nachádza toľko možností, že bytia častokrát
podcenia svoj potenciál
a neuvedomia si, že ak sa jedna príležitosť na míle vzdiali,
druhá môže byť rovno pod nosom.
Naša guľa sa nakláňa
Hviezdu obieha
Hľadáme zmysel od pradávna
A tak nám to tu ubieha
Vieme iba, že sme tu
A na krátko len, tak Vymyslime pravidlá, zakryme si chodidlá
Radosť, smútok, a či obavy
Na tejto čudnej planéte Čudné tvory nájdete
Občas je to desivé Ale nás to baví
ČUDNÁ PLANÉTA
PODĽA KNIŽNEJ SÉRIE NATHANA W. PYLA
PRÁDLOČISTIČKA
Čo sa to...
Väčšinou nie som hore za hviezdobresku.
Podobne. Bol to jediný vhodný čas na očistenie pleteniek.
Teraz si dobrý pozor daj
Stojíš na kraji útesu
Ak chceš v jedle nadpriemer V Pozordaj ti ho donesú
Zatiaľ čo ty sa brániš poklesu
Tak už choď
Musíš ísť do Pozordaj Musíš ísť do Pozordaj
Jedlo lepšie býva Keď priepasť pod ním zíva
- V Pozordaj - Nepadaj
Neverím, že to stále vysielajú.
Tú reklamu natočili tak pred 20 obehmi.
To naozaj existuje?
Hej. Neisto stojí na okraji útesu.
Počulo som, že sa má odlomiť a zrútiť do ničoty.
Ach, nie.
Ale hovorí sa to už celú večnosť. Ešte si tam nebolo?
Nie. Práve som sa presťahovalo za súrodenectvom.
Čaká prvého potomka.
Aké milé.
Ak vieš o niečom,
čo nestojí neisto na kraji útesu,
daj mi vedieť.
Nie je to také nebezpečné.
Pred pár týždňami som tam bolo na oslave posledného slobododňa.
Nebola pre mňa.
Nie, ja som stále slobodné bytie.
To bytie má dobrý nápad.
Hej. Teplučké pletenky rovno z teplostroja.
Ach, nie! Ten je môj!
Odstúp. Ja to vybavím.
Prepáč mi to. To je asi moja vina.
Ach, prosím ťa. Žiadny problém.
Môžem vybehnúť von a doniesť ti novú.
Je to miesto na útese blízko?
Hej, jasné.
Dobre. Nuž, môžem tam skočiť.
- Alebo... - Alebo?
Alebo by si možno chcelo ísť so mnou
a zámerne spolu požiť nápoj na nervy?
Áno.
Nezrúti sa to do ničoty práve dnes, však?
Pochybujem.
Ak máš nejaké nápady na tohtoobežnú strešnú atrakciu,
hovor alebo navždy drž jazyk za ústokosťami.
Každý obeh navrhnem niečo účelné a funkčné.
A každý obeh
si zvolíte atrakciu, ktorá nemá ani účel, ani funkciu.
To preto, že žijem štýlovo.
Vitajte v Pozordaj. Posadíte sa alebo posuniete?
Posunieme?
Zariadim vám nápoj na nervy?
- Prosím. - Super.
Hneď.
Pekné. Vnútri zabudneš na to, že môžeš každú chvíľu zaniknúť.
Nuž, ešte si nevyskúšalo výživu.
- Odkiaľ... - Vieš o Dni dvojtieňa?
Prepáč. Hovor.
Len som rozmýšľalo, či vieš o Dni dvojtieňa.
Blíži sa.
To zatmenie? Spomenulo mi to súrodenectvo.
Podľa nás by bolo vzrúšo, keby jeho potomok vznikol vtedy.
Ach, to by teda bolo.
Verím v prepojenie gule a našich životov
od chvíle nášho vzniku.
A Deň dvojtieňa je super.
Ale týždne pred ním sú často trochu chaotické.
Naozaj?
Stopro. Bytia sú niekedy úplne rozhádzané.
Vraj by sa vtedy nemali robiť dôležité rozhodnutia,
lebo možno nemyslíš jasne.
Ja som sa rozhodlo pozvať ťa sem, a vyšlo to celkom dobre.
Pozri sa na ten výhľad.
Potrebujeme atrakciu, ktorá bytiam pomôže oceniť majestátnosť
toho, čo majú pred očami.
Čo tak stolíky a stoličky?
Nuda. Plus, ak zaprší, nebude to fungovať.
Počas dažďa môžu sedieť vo vnútri.
Chcem, aby mohli atrakciu využívať počas celého obehu.
- Čo tak markíza? - Potom neuvidia oblohu!
Skúsme niečo väčšie a vratkejšie, napríklad zipline ponad ničotu.
Bytia zbožňujú visieť na drôtoch.
Idem skontrolovať zákazníctva.
Aj visutá hrazda by bola fajn.
To je aj moje obľúbené herectvo.
Ale počulo som, že ako bytie nie je veľmi priateľské.
Ale je veľmi talentované.
Čo tak spolu zájsť na jeho nový pohyblivý obrázok?
Veľmi ľahko sa mi s tebou rozpráva. Ale nechcem ťa klamať.
Nie som pripravené na romantický vzťah.
Ach, chápem. To nič. Ani ja nehľadám nič vážne.
Ide o to, že sa blíži Deň dvojtieňa, takže to asi nie je dobrý nápad.
Nechcem guli vyslať správu, že som otvorené zmene.
- Je mi to ľúto. - To nemusí.
Namiesto vyrovnávania sa s pocitmi sa im vyhýbaš
a viníš z toho striedavé postavenie mesiacov.
- Chápem. - Asi pôjdem.
Nechám ti platidlo za nápoj na nervy?
Nemusíš, ale ak to urobíš, budem o tebe zmýšľať lepšie.
Tak to asi neurobím.
Hej!
Je mi ľúto tvojho zlomeného čerpadla.
Ty máš naozaj čerpadlo rovno na dlani, čo?
Ja... Áno?
- Počulo som, že si tu nové. - Ako?
A pevne verím, že nešťastie jedného bytia je šťastím druhého.
V tomto prípade si ty nešťastné.
A ku mne to priviedlo šťastie.
Potrebuješ prácu? Pomoc by sa nám zišla.
Čojaviem.
Vraj sa to tu čoskoro zrúti do ničoty.
To môže. Ale vieš, čo sa hovorí.
„Keď sa jedny dvere zatvoria, druhé sa otvoria.
A kým do nich nevkročíš, nebudeš vedieť, či sa zrútiš do priepasti,
ktorá zíva pod nimi.“
To som nikdy nepočulo. Ale prácu potrebujem.
A rado by som spoznalo nové bytia.
Ale v reštaurácii som ešte nikdy nepracovalo.
Budeme ťa musieť naučiť lepšie vyjednávať,
ale inak si na túto prácu ako stvorené.
Poď sa zoznámiť s personálom.
Tu je.
Zamestnali ste ho?
Ešte nie, ale nutne niekoho potrebujeme.
Minule si zaskakovalo za polovicu obsluhy.
Bolo si skvelé, ale tiež si zapálilo obrus.
Nuž, máme veľa práce... To vždy.
Ale kto to vlastne je?
Dobré mláďa. Asi.
Vlastne mám už 22 obehov.
Zmaturovalo som s poctami a tak.
Super mláďa. Práve sa sem presťahovalo, asi mu ide veľa vecí.
Nepripomína ti to iné udatné bytie tak spred desiatich obehov?
Zišiel by sa nám tu nový pohľad na vec.
Určite to tu bude vedieť okoreniť.
Vyskúšame si ťa a uvidíme, ako to zvládneš.
Tvoja silná stránka?
Učenie sa nových vecí.
Vidíš? Vždy sa učí. No tak, poukazuj mu to tu.
Budem na streche vymýšľať najnovšiu atrakciu.
Ak máš nejaké nápady, sem s nimi.
Každý obeh odhalí novú strešnú atrakciu
na prilákanie nových zákazníctiev a pobavenie starých.
Väčšinou sú nedomyslené a fungujú len s ťažkosťami.
Čo minulý obeh?
Stará telefónna búdka premenená na maličký klub.
- To znie super. - Tri zákazníctva sa tam zasekli.
- Jaj. - Ale dva sa do seba zaľúbili.
Ale potom jedno zaniklo.
V nesúvisiacej udalosti. Nuž, tadiaľto.
Toto je pódium trpezlivosti.
Každú skupinu voláme „partia“,
nech si myslia, že sú na párty.
Ak musia čakať, dáme im toto.
Keď je stôl pripravený, vibruje to. A pomáha pri bolestiach hlavy.
Tu máme náš mierny jed.
Nalievačstvá jedu ho strážia,
miešajú tekutiny a hovoria zákazníctvam, kedy prestať.
Som skôr someliérstvo jedu.
Bar je tiež miestom
pre nezadané bytia, ktoré chcú nájsť spojenie
s cieľom neskoršieho ústovania sa alebo domáckej stability.
Je zábava ich sledovať, či už im to ide alebo nie,
ale hlavne, ak nie.
Máme aj striekačku na šumivú tekutinu.
Skús si ju. Ale namier od nás,
napríklad...
Poďme sa pozrieť do kuchyne.
Tam je toho veľa.
Áno, kuchyňa. Bijúce krvné čerpadlo každej reštaurácie.
Takže v kuchyniach sa vyznáš.
Jasné. Toto je konzervátor výživy.
- To je umývač tanierov. - Asi moderný.
- Je tu tak dlho ako ja. - A toto bude prskač.
Nie, to je teplovarič. Tak poďme od začiatku.
Výživa patrí na taniere, tie patria na tácky, tácky na končatiny.
Všetko tu dávame na kopu. Na kopu. Na kopu. Na kopu. Fotokútik.
Nespíme v ňom, aj keď chceme.
Obsadené.
Môžeš si objednávku zapísať,
ale bude napínavejšie, ak si ju zapamätáš.
Vieš, keď sa k tebe blíži výživa,
no zistíš, že je pre iného?
Tomu zabránime pomocou určených trás a zakrytím výživy.
- Na stenách sú staré veci. - To som už videlo.
Prečo to...
Lebo s nostalgiou je jedlo lepšie.
Pridáte sa k nám?
Ďakujem pekne. S radosťou.
Ďalšia zastávka, môj dom.
POZORDAJ
Už ti niekto spomenul,
že reštaurácia sa pomaly zosúva z útesu?
Možno.
Dali sme to posúdiť. Teda, skôr mesto.
Jasné, na začiatku som si pomyslelo: „Do gule, to nedopadne dobre.“
Ale to bolo pred mnohými obehmi. Zákazníctva už nenosia záchranné vesty.
Ak chceš, v skrini ich je kopa.
Trvám na tom, aby nám mesto každých pár mesiacov poslalo
najlepšie inžinierstva, ktoré nám dajú zelenú.
Posledné sa ukázalo včera. Celé hodiny niečo premeriava
a mračí sa, ako všetci ostatní.
Možno by ťa upokojilo porozprávať sa s ním.
Nech sa páči. Celá tvoja.
Ach, vďaka. Presne mi sedí. Diery na ruky.
Pardon, nechceme vás vyrušovať.
Len som vám chcelo predstaviť toto zvedavé bytie.
Má pár otázok o bezpečnosti, na ktoré nemám odpovede.
Z hľadiska bezpečnosti pre vás asi nemám dobré správy.
Toto ohrozenie by vám malo robiť starosti.
Aj robí. Ale vždy dostaneme to isté varovanie.
Už je to vlastne upokojujúce. Reštaurácia sa môže zrútiť z útesu.
Hej, prepáčte, ale zrúti sa.
- Čože? - Jasné, tak za 20 obehov.
No, to nám aspoň dá čas sa...
Nie, je pravdepodobnejšie, že sa zrúti na Deň dvojtieňa,
keďže mesiace vplývajú na vodné prúdy, čo má vplyv na tektonické platne a tak.
Prepáčte, tento Deň dvojtieňa? Tento obeh?
Neviete, či v kuchyni ešte stále nestíhajú?
Dalo by som si trojškrobovku.
Ako na to môžete myslieť? Všetci zanikneme v ničote.
Nemusíte sa báť.
Vymyslelo som, ako posilniť základy, aby fungovali lepšie
ako táto vaša búda zlepená lepiacou páskou.
Nechcelo som, aby ti toto stretnutie spôsobilo úzkosť.
Neviem, či tu dokážem pracovať.
Príliš sa bojím zániku.
Plus, myslím, že ani nechcete, aby som tu pracovalo.
Nuž, keď tu už nechceš pracovať, ja by som chcelo, aby si ostalo.
Nie je to zaujímavé? Hrať sa na nedostupné má svoje výhody.
To áno.
Nebojíte sa?
Viem, že tu pracujete už dlho, ale prečo ostávate?
To je vtipný príbeh.
Prišlo som sem v tvojom veku so študentami meteorológie,
aby som zistilo, čo je tá hmla v ničote pod nami.
Nevyšlo to podľa plánu.
- Vy jediné ste prežili? - Čo? Nie.
Ach, chápem. No, ak ste študovali meteorológiu...
Prečo tu vlastne pracujem?
Nuž, ukázalo sa, že meteorológia mi vôbec nešla.
Príliš veľa sa tam hádalo.
Ale ide mi veľa iných vecí, a túto prácu si naozaj užívam.
Zbožňujem to tu.
Takže ste prišli na to, čo je tam dole?
Nie, nikto nevie, kam až tá hmla siaha a čo je naspodku.
Možno tekutina, možno pôda, možno sny.
Ale ide o to, že sa tu pracuje dobre.
A ten výhľad len tak neprekonáš. Pozrieme sa na strechu?
Už ste si vybrali atrakciu?
Ach, ešte nie. A dochádza nám čas.
- Musíme sa rozhodnúť dnes. - Prečo?
Vždy pracujem najlepšie pod tlakom.
Tak čo, už vieš, ako to tu beží?
Chápem, ako to chodí, ale k bežaniu som sa ešte nedostalo.
O manažovaní reštaurácie nevie nič, ale je dobrá spoločnosť.
Vďačnosť.
Ak nám vymyslíš novú atrakciu, zvýšim ti plat.
Naozaj? Čo ak ju vymyslím ja?
Znovu idem skontrolovať zákazníctva.
Tak neskôr.
Nemohlo som si nevšimnúť, že sa obzeráte po stálom zákazníctve.
Je to očividné?
Nemyslím, že si to všimlo. Neporozprávate sa s ním?
To asi nie.
Prečo nie? Je to len bytie.
Nedokážem sa druhému bytiu len tak otvoriť.
Tak sa o tom môžete porozprávať.
- Možno to máte spoločné. - Nie. Ale vďačnosť.
Čo zlé by sa mohlo stať?
V čase pred Dňom dvojtieňa
je možné všetko.
- Naozaj je to tak? - Nemyslelo som si to, ale teraz
sa to zdá ako vhodná výhovorka.
Riskovať je zábava.
Ak to nie je podvod, tak by si malo
zariskovať pád z útesu a pracovať tu.
Také rozhodnutie predsa nemôžem urobiť tesne pred Dňom dvojtieňa.
Fajn, a čo toto? Ak tú prácu vezmem, pôjdete tam?
Čo tak kompromis?
Zanesieš mu to?
Prepáčte. Mám v ústokostiach kúsok kaše.
Za orálnu hygienu sa neospravedlňujte,
aj keď nebolo nutné, aby som to počulo.
Keď budete pripravené, vezmem si od vás platidlo.
To mám asi povedať. Ešte nikdy som to nerobilo.
Vďačnosť.
Prepáč, že som neodpovedalo. Toto mi fakt nejde.
Len som chcelo povedať, že nie je pravda, že ťa nemám rado.
Manažérstvo.
Vidíte? Brnkačka.
Áno, máš pravdu.
Je dôležité nerobiť z malého hmyzu
veľké koňovité zviera.
V grandióznom pláne gule sme len smietky.
A keď to pochopíme,
je ľahšie vážiť si vlastné skúsenosti
a aj to, aká je naša guľa naozaj čarovná.
Ach, do Pravogule.
Viem, aká by mala byť nová atrakcia.
Maličké ľadové klzisko?
Nie, niečo trochu zmysluplnejšie.
Zmysluplnejšie ako klzisko?
NÁPOJ NA NERVY!!
SKUPINOVÝ STROJ
Je mi cťou predstaviť našu najnovšiu atrakciu.
Teleskop.
Je namierený na naše dva mesiace, Ľavoguľu a Pravoguľu,
a pripravený na Deň dvojtieňa.
Jeden som malo ako mladé bytie.
Je to moja obľúbená atrakcia.
Bol to jeho nápad.
Niekedy sa musíme lepšie prizrieť našej obrovskej guli,
aby sme uvideli, čo sme mali celý čas pred očami.
A môžeš ním aj hľadať poklad.
Fajn.
Musím priznať, že zamestnať ho bol dobrý nápad,
aj keď ako obsluha je hrozné.
Ohromilo ma, že ste videli jeho potenciál.
Každé bytie má svoje silné stránky.
Tamto je kreatívnejšie, ale ty si skvelé manažérstvo.
Vďačnosť. A vy ste veľmi výstredné majiteľstvo.
Vďačnosť. A môžem byť ešte čudáckejšie.
To netreba.
Hej. Vďaka, že si ostalo.
Vďaka, že si ma presvedčilo.
Čím viac sa nad tým zamýšľam, tým viac sa desím toho,
že sa zrútime do priepasti.
Hej. Ak sa to stane, tak budeme aspoň mať dobrú spoločnosť.
Preklad titulkov: Martina Mydliar